মেহেরপুর সদর উপজেলার নুরপুর গ্রামে খাসজমি দখল নিয়ে আওয়ামী লীগ ও বিএনপির মধ্যে সংঘর্ষে উভয় পক্ষের ৩০ জন আহত হয়েছে। আহতদের মধ্যে ১৫ জনকে মেহেরপুর জেনারেল হাসপাতালে ভর্তি করা  হয়েছে। তারা হলো মুজাম (৪০), হাসমত (১০), জাহাঙ্গীর (৪০), আব্বাস (৩০), ফেরদৌস (২৫), আইজেল (৩৭), এনামুল (১৪), হাসিবুল (১২), রিপন (১৮), ইয়ার আলী (২৭) ও সাবদারসহ (২৪) আরও কয়েকজন। গতকাল বিকেলে এ সংঘর্ষ হয়। ক্ষমতার পালাবদলের সঙ্গে সঙ্গে খাসজমিটি ক্ষমতাসীন দলের লোকেরা দখলে নেয়। তার জের ধরে ওই সংঘর্ষের সূত্রপাত। খবর পেয়ে পুলিশ ঘটনাস্থলে গিয়ে পরিস্থিতি নিয়ন্ত্রণে আনে। ওই এলাকায় অতিরিক্ত পুলিশ মোতায়েন করা হয়েছে।    http://www.samakal.com.bd/details.php?news=17&action=main&option=single&news_id=71350&pub_no=362